«Nimrod»

«Nimrod» var ekspedisjonsskipet som Ernest Shackleton nytta på Nimrod-ekspedisjonen til Antarktis (1907–1909). Det var ein 41 år gammal skonnert på 334 BRT som hadde blitt brukt som sel- og kvalfangstskute.
Shackleton betalte  for fartøyet og rigga det om til ein skonnertbark. «Nimrod» hadde òg ein dampmaskin som hjelpemotor, men ho gjorde ikkje meir enn seks knop under dampfart.

Skipet var så overlessa med utstyr og forsyningar til ekspedisjonen at det ikkje let seg gjere å bringe med nok kol for å gå frå  New Zealand til Antarktis. Shackleton valde derfor å taue skipet til byrjinga av pakkisen med trampbåten «Koonya». Newzealandske styresmakter dekte halvparten av utgiftene i samband med tauinga, resten vart betalt av Sir James Mills, styreformann i Union Steamship Company.

«Nimrod» vart i byrjinga kommandert av Rupert England, men Shackleton var misnøgd med han og erstatta han med Frederick Pryce Evans som hadde vore kaptein på «Koonya».

Etter ekspedisjonen vart skipet selt. Ti år seinare forliste ho i Nordsjøen etter å ha grunnstøytt på Barber Sands utanfor kysten av  Norfolk i England 31. januar 1919. Berre to av besetninga på tolv vart berga.

Skipet har gjeve namn til fleire steder i Antarktis, inkludert Nimrodbreen.

Kjelder
<div class="references-small">
Denne artikkelen bygger på ««Nimrod»» frå ,  den 1. november 2012. 
 oppgav desse kjeldene:

Kategori:Skonnertar
Kategori:Skonnertbarkar
Kategori:Polarskuter
Kategori:Britiske ekspedisjonsfartøy
Kategori:Britiske handelsfartøy
Kategori:Skip frå 1867
Kategori:Skip sluttsegla 1919
Kategori:Antarktisk historie
Kategori:Ernest Shackleton